CELEX: 31985R2948
Language: el
Date: 1985-10-23 00:00:00
Title: Κανονισμός (ΕΟΚ) αριθ. 2948/85 της Επιτροπής της 23ης Οκτωβρίου 1985 περί καθορισμού των εφαρμοζόμενων ασφαλειών σε ορισμένα ελαιόλαδα που τίθενται σε ελεύθερη κυκλοφορία εντός της Κοινότητας

Avis juridique important

|

31985R2948

Κανονισμός (ΕΟΚ) αριθ. 2948/85 της Επιτροπής της 23ης Οκτωβρίου 1985 περί καθορισμού των εφαρμοζόμενων ασφαλειών σε ορισμένα ελαιόλαδα που τίθενται σε ελεύθερη κυκλοφορία εντός της Κοινότητας  

Επίσημη Εφημερίδα αριθ. L 283 της 24/10/1985 σ. 0022 - 0022 Ισπανική ειδική έκδοση: Κεφάλαιο 03 τόμος 38 σ. 0075  Πορτογαλική ειδική έκδοση : Κεφάλαιο 03 τόμος 38 σ. 0075 

***** ΚΑΝΟΝΙΣΜΟΣ (ΕΟΚ) αριθ. 2948/85 ΤΗΣ ΕΠΙΤΡΟΠΗΣ  της 23ης Οκτωβρίου 1985  περί καθορισμού των εφαρμοζόμενων ασφαλειών σε ορισμένα ελαιόλαδα που τίθενται σε ελεύθερη κυκλοφορία εντός της Κοινότητας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 231/85 (2),  τον κανονισμό (ΕΟΚ) αριθ. 3089/78 του Συμβουλίου της 19ης Δεκεμβρίου 1978 περί θεσπίσεως γενικών κανόνων που αφορούν την ενίσχυση στην κατανάλωση του ελαιολάδου (3), όπως τροποποιήθηκε τελευταία από τον κανονισμό (ΕΟΚ) αριθ. 2762/80 (4), και ιδίως το άρθρο 9 παράγραφος 1 τελευταίο εδάφιο,  Εκτιμώντας:  ότι, σε περίπτωση σημαντικής τροποποιήσεως της ενισχύσεως στην κατανάλωση, το άρθρο 9 παράγραφος 1 τελευταίο εδάφιο του κανονισμού (ΕΟΚ) αριθ. 3089/78 επιτρέπει στην Επιτροπή να προσαρμόσει, ευθύς ως αποφασισθεί η τροποποίηση της ενισχύσεως αυτής, το ποσό της ασφαλείας που εφαρμόζεται στα εισαγόμενα ελαιόλαδα·  ότι για την περίοδο εμπορίας 1985/86 το ποσό της ενισχύσεως στην κατανάλωση έχει αυξηθεί σημαντικά από την 1η Νοεμβρίου 1985 · ότι, για να αποφευχθούν κερδοσκοπικές ενέργειες, πρέπει να προσαρμοσθεί το ποσό της ασφαλείας για να ληφθεί υπόψη η τροποποίηση αυτή,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Με την επιφύλαξη των διατάξεων του άρθρου 14 παράγραφος 2 τρίτο εδάφιο του κανονισμού (ΕΟΚ) αριθ. 3172/80 (5), το ποσό της ασφαλείας που αναφέρεται στο άρθρο 9 του κανονισμού (ΕΟΚ) αριθ. 3089/78 είναι ίσο, ανάλογα με το κράτος μέλος στο οποίο η ασφάλεια συνιστάται, προς:  - 73 077 ιταλικές λίρες ανά 100 χγρ,  - 345,21 γαλλικά φράγκα ανά 100 χγρ,  - 2 288,57 βελγικά φράγκα ανά 100 χγρ,  - 117,61 γερμανικά μάρκα ανά 100 χγρ,  - 132,52 ολλανδικά φιορίνια ανά 100 χγρ,  - 30,51 λίρες στερλίνες ανά 100 χγρ,  - 36,99 ιρλανδικές λίρες ανά 100 χγρ,  - 414,94 δανικές κορόνες ανά 100 χγρ,  - 5 046,63 ελληνικές δραχμές ανά 100 χγρ.  2. Η ασφάλεια που αναφέρεται ανωτέρω εφαρμόζεται από την ημερομηνία ενάρξεως της ισχύος του παρόντος κανονισμού.  Άρθρο 2  Ο παρών κανονισμός αρχίζει να ισχύει από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 23 Οκτωβρίου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. 172 της 30. 9. 1966, σ. 3025/66.  (2) ΕΕ αριθ. L 26 της 31. 1. 1985, σ. 12.  (3) ΕΕ αριθ. L 369 της 29. 12. 1978, σ. 12.  (4) ΕΕ αριθ. L 287 της 30. 10. 1980, σ. 2.  (5) ΕΕ αριθ. L 331 της 9. 12. 1980, σ. 27.